|  |
| --- |
| LIETUVOS RESPUBLIKOS APLINKOS MINISTERIJOSAPLINKOS PROJEKTŲ VALDYMO AGENTŪROS DIREKTORIUSĮsakymas |
| **DĖL LIETUVOS RESPUBLIKOS APLINKOS MINISTERIJOS APLINKOS PROJEKTŲ VALDYMO AGENTŪROJE DIRBANČIŲ VALSTYBĖS TARNAUTOJŲ IR DARBUOTOJŲ, DIRBANČIŲ PAGAL DARBO SUTARTIS, KURIŲ ATŽVILGIU VYKDYTA LOBISTINĖ VEIKLA, DEKLARACIJŲ PILDYMO, JŲ PATEIKIMO IR LOBISTINĖS VEIKLOS PRIEŽIŪROS TVARKOS APRAŠO PATVIRTINIMO** |
|  |
| 2021 m. d. Nr. T1-  Vilnius |
|  |

Vadovaudamasis Lietuvos Respublikos lobistinės veiklos įstatymo 5 straipsnio 4 dalimi, 11 straipsnio 6 dalimi:

1. T v i r t i n u Lietuvos Respublikos aplinkos ministerijos Aplinkos projektų valdymo agentūroje dirbančių valstybės tarnautojų ir darbuotojų, dirbančių pagal darbo sutartis, kurių atžvilgiu vykdyta lobistinė veikla, deklaracijų pildymo, jų pateikimo ir lobistinės veiklos priežiūros tvarkos aprašą (toliau – Aprašas) (pridedama).

2. S k i r i u Lietuvos Respublikos aplinkos ministerijos Aplinkos projektų valdymo agentūros Teisės skyriaus patarėją Ernestą Jankauskaitę vykdyti Lietuvos Respublikos aplinkos ministerijos Aplinkos projektų valdymo agentūroje dirbančių valstybės tarnautojų ir darbuotojų, dirbančių pagal darbo sutartis, lobistinės veiklos priežiūrą, konsultuoti ir kontroliuoti, kaip laikomasi Aprašo nuostatų reikalavimų (atitikties pareigūnė).

|  |  |
| --- | --- |
| Direktorius | Ignotas Šalavėjus |

|  |
| --- |
|  |
|  |  |

Ernesta Jankauskaitė

2021-09-03

PATVIRTINTA

Lietuvos Respublikos aplinkos ministerijos Aplinkos projektų valdymo agentūros direktoriaus 2021 m. rugsėjo d. įsakymu Nr. T1-

**LIETUVOS RESPUBLIKOS APLINKOS MINISTERIJOS APLINKOS PROJEKTŲ VALDYMO AGENTŪROJE DIRBANČIŲ VALSTYBĖS TARNAUTOJŲ** **ir DARBUOTOJŲ, dirbančių pagal darbo sutartis, KURIŲ ATŽVILGIU VYKDYTA LOBISTINĖ VEIKLA, DEKLARACIJŲ PILDYMO, JŲ PAteikimo IR LOBISTINĖS VEIKLOS PRIEŽIŪROS TVARKOS APRAŠas**

**I SKYRIUS**

**BENDROSIOS NUOSTATOS**

1. Lietuvos Respublikos aplinkos ministerijos Aplinkos projektų valdymo agentūroje (toliau – Agentūra) dirbančių valstybės tarnautojų ir darbuotojų, dirbančių pagal darbo sutartis (toliau visi kartu – Darbuotojai), kurių atžvilgiu vykdyta lobistinė veikla, deklaracijų pildymo, jų pateikimo ir lobistinės veiklos priežiūros tvarkos apraše (toliau ­­­– Aprašas) nustatyta Agentūros Darbuotojų, kurių atžvilgiu vykdyta lobistinė veikla, deklaracijų pildymo, jų pateikimo ir lobistinės veiklos priežiūros tvarka.

2. Apraše vartojamos sąvokos atitinka Lietuvos Respublikos lobistinės veiklos įstatyme (toliau – Įstatymas) įtvirtintas sąvokas.

3. Darbuotojo, kurio atžvilgiu vykdyta lobistinė veikla, deklaraciją (toliau – Deklaracija) privalo pateikti Agentūros Darbuotojai, kurie pagal teisės aktų nustatyta tvarka jiems suteiktas pareigines funkcijas dalyvauja rengiant, svarstant teisės aktų projektus ir juos priimant. Šie asmenys privalo deklaruoti jų atžvilgiu vykdytą lobistinę veiklą dėl kiekvieno teisės akto projekto.

4. Agentūros Darbuotojai Apraše nustatyta tvarka Deklaraciją privalo užpildyti ir pateikti ne vėliau kaip per septynias dienas nuo lobistinės veiklos dėl konkretaus teisės akto projekto pradžios (žodinio ar rašytinio (ir elektroninėmis priemonėmis) teisės akto projekto aptarimo su lobistu).

1. Deklaracijos duomenys viešai neskelbiami.

**II SKYRIUS**

**DARBUOTOJO, KURIO ATŽVILGIU VYKDYTA LOBISTINĖ VEIKLA, DEKLARACIJOS PILDYMAS IR PATEIKIMAS**

1. Agentūros darbuotojas, deklaruodamas jo atžvilgiu vykdytą lobistinę veiklą, užpildo Deklaraciją pagal Aprašo priede pateiktą deklaracijos formą, kuri registruojama specialioje byloje (pagal patvirtintą Agentūros dokumentacijos planą).
2. Darbuotojas užpildytą Deklaraciją pateikia susipažinti tiesioginiam vadovui ir Agentūros direktoriaus įsakymu paskirtam darbuotojui, kuris vykdo Agentūroje dirbančių valstybės tarnautojų ir darbuotojų, dirbančių pagal darbo sutartis, atžvilgiu vykdomos lobistinės veiklos priežiūrą, konsultuoja ir kontroliuoja, kaip laikomasi Aprašo nuostatų reikalavimų (toliau – Agentūros atitikties pareigūnas).

**III SKYRIUS**

**AGENTŪROS ATITIKTIES PAREIGŪNO FUNKCIJOS**

8. Agentūros atitikties pareigūnas, vykdydamas Agentūros Darbuotojų atžvilgiu vykdomą lobistinės veiklos priežiūrą:

8.1. Užtikrina, kad Agentūroje būtų laikomasi Apraše nustatytų reikalavimų;

8.2. Konsultuoja Darbuotojus apie deklaracijų pildymą ir pateikimą;

8.3. Jeigu gauta pagrįsta informacija, kad Agentūros darbuotojas nesilaiko Aprašo nuostatų ar nevykdo kitų Įstatymo reikalavimų, informuoja Agentūros darbuotoją apie Įstatyme ir Apraše jam nustatytas teises ir pareigas;

8.4. Jeigu gauta pagrįsta informacija dėl asmens, neįrašyto į lobistų sąrašą, ar lobisto neteisėtai vykdomos veiklos, apie tai informuoja Vyriausiąją tarnybinės etikos komisiją.

**IV SKYRIUS**

**BAIGIAMOSIOS NUOSTATOS**

9. Su pateikta Deklaracija turi teisę susipažinti ir Deklaracijoje pateiktus duomenis gali tikrinti Agentūros atitikties pareigūnas, darbuotojo tiesioginis vadovas ir Agentūros struktūrinio padalinio, kuriame darbuotojas dirba, vadovas.

10. Agentūros atitikties pareigūnas, darbuotojo tiesioginis vadovas ir Agentūros struktūrinio padalinio, kuriame darbuotojas dirba, vadovas susipažįsta su darbuotojo pateikta Deklaracija ir tikrina pateiktus duomenis.

11. Už Deklaracijos nepateikimą, pavėluotą pateikimą, neteisingą deklaruotinų duomenų nurodymą ir (ar) deklaruotinų duomenų nenurodymą atsako Darbuotojai.

12. Atsakomybės ribos ir jos taikymo tvarka numatyta Įstatyme.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Agentūroje dirbančių valstybės tarnautojų ir darbuotojų, dirbančių pagal darbo sutartis, kurių atžvilgiu vykdyta lobistinė veikla, deklaracijų pildymo, jų pateikimo ir lobistinės veiklos priežiūros tvarkos aprašo priedas

Lietuvos Respublikos aplinkos ministerijos Aplinkos projektų valdymo agentūros darbuotojo, kurio atžvilgiu vykdyta lobistinė veikla, deklaracija

|  |  |
| --- | --- |
|  |  |
| Deklaracijos pateikimo data |  |
| Lobistinės veiklos pradžios data |  |
| Darbuotojas, kurio atžvilgiu vykdyta lobistinė veikla |  |
| Vardas ir pavardė |  |
| Pareigos |  |
| Elektroninio pašto adresas |  |
| Teisės aktas ar teisės akto projektas |  |
| Pavadinimas |  |
| Ar pateiktas konkretus teisės akto projektas | Taip / Ne |
| Ar siūlyta inicijuoti teisės akto projekto svarstymą | Taip / Ne |
| Lobistas, užsakovas ir naudos gavėjas |  |
| Lobisto vardas, pavardė ar pavadinimas |  |
| Lobisto (juridinio asmens) atstovas |  |
| Lobisto elektroninio pašto adresas |  |
| Lobistinės veiklos užsakovas |  |
| Lobistinės veiklos naudos gavėjas |  |